b'\n_START_ARTICLE_\nBrad Delson\n_START_SECTION_\nBakgrunn\n_START_PARAGRAPH_\nBrad Delson gikk p\xc3\xa5 Agoura High School der han m\xc3\xb8tte Mike Shinoda og Mark Wakefield. Shinoda, Wakefield og Delson ville senere starte et band som het Super Xero. Wakefield hadde alltid \xc3\xb8nsket \xc3\xa5 danne et ber\xc3\xb8mt band og fikk Shinoda og Delson til \xc3\xa5 bli med. De begynte \xc3\xa5 spille sammen p\xc3\xa5 Cobalt Cafe, en liten caf\xc3\xa9 i byen der de pleide \xc3\xa5 spille sammen med Hoobastank. Men bandet varte ikke lenge, og etter hvert sluttet Delson i bandet for \xc3\xa5 studere jus._NEWLINE_F\xc3\xb8r Delson sluttet, spilte han inn et album med dem, Xero, som ikke fikk mye oppmerksomhet._NEWLINE_Mens Delson studerte i California m\xc3\xb8tte han produsenten Jeff Blue som ville hjelpe bandet med \xc3\xa5 f\xc3\xa5 kontrakt. Da Delson fikk h\xc3\xb8re at Wakefield hadde sluttet i bandet, var Jeff Blue behjelpelig med \xc3\xa5 finne en ny vokalist, Chester Bennington. Bandet skiftet navn til Hybrid Theory og lagde EP-en Hybrid Theory. Den skapte tilstrekkelig oppmerksomhet til at de fikk platekontrakt med Warner Bros Records.\n_START_SECTION_\nPrivatliv\n_START_PARAGRAPH_\nDelson giftet seg med Elisa Delson i 2003. Elisa Delson skriver manuskriptet til serien Everwood.\n_START_SECTION_\nVeldedighet\n_START_PARAGRAPH_\nBrad Delson har gitt penger til Little Kids Rock, som er en organisasjon som gir instrumenter til sm\xc3\xa5 barn for at de skal kunne begynne \xc3\xa5 spille i tidligere alder.'